open-index/open-wikipedia-markdown huggingface dataset:
Wiborgs Nyheter

**Wiborgs Nyheter** oli Viipurissa vuosina 1899–1939 ilmestynyt ruotsinkielinen sanomalehti. Sen seuraajana julkaistaan kerran vuodessa samannimistä kulttuurilehteä.

*Wiborgs Nyheter* perustettiin helmikuussa 1899 lakkautetun ''Östra Finlandin'' seuraajaksi. Maltillisesti ruotsinmielisenä se kannatti kansanvalistusta ja yhteiskunnan uudistamista. Venäjän-politiikassaan lehti oli varovainen.

Suomen itsenäistyttyä *Wiborgs Nyheter* menetti lukijansa Pietarissa, jonne oli mennyt kolmannes sen levikistä. 1930-luvun alussa taloudelliset vaikeudet saattoivat lehden vararikon partaalle. Sotien välisenä aikana se korosti laillisuutta ja vastusti sekä kommunisteja että lapualaisia. Lehden ilmestyminen päättyi talvisotaan.

Lehti ilmestyi aluksi kuudesti ja vuodesta 1931 lähtien kolmesti viikossa. Vuonna 1914 sen levikki oli 1500, mutta vuonna 1926 enää 800 kappaletta. Päätoimittajina ja vastaavina toimittajina työskentelivät Sigurd Roos (1899), Emil Collan (1900), Hjalmar Wadenström (1901–1904), Walter Zilliacus (1904–1905), Gunnar Takolander (1905), Ernst Gråsten (1905), Carl Johan Tollet (1905–1913), Arno Qvarnström (1914–1915), Gunnar Alléen (1916–1921), Herman Hultin (1915–1931 ja 1937–1939), Olof Alfthan (1931–1935) ja Gunnar Mårtenson (1935–1936).

Vuodesta 1953 lähtien *Wiborgs Nyheter* on ilmestynyt kerran vuodessa Viipurista kertovana kulttuurilehtenä. Sen julkaisija on Föreningen 7:e januari ja painosmäärä noin 800 kappaletta.

## Lähteet

## Aiheesta muualla
* ''Wiborgs Nyheter'' digitoituna kansalliskirjastossa
* ''Wiborgs Nyheterin'' vuosijulkaisuja digitoituna
Wiborgsbladet

**Wiborgsbladet** oli Viipurissa vuosina 1882–1901 ilmestynyt ruotsinkielinen sanomalehti.

*Wiborgsbladetin* perusti kirjapainonomistaja N. A. Ziliacus, jonka edellinen lehti ''Wiborgs Tidning'' oli lakannut ''Östra Finlandin'' kilpailun takia. Linjaltaan lehti oli aluksi lähinnä svekomaaninen. Myöhemmin se esiintyi ruotsinmielisenä ja avoimen perustuslaillisena. Kenraalikuvernööri Bobrikov lakkautti *Wiborgsbladetin* ensimmäisen kerran huhtikuussa 1899 kolmen kuukauden ajaksi, jolloin sen tilalla julkaistiin *Annonsören*-nimistä ilmoituslehteä. Vuonna 1900 *Wiborgsbladet* oli Suomen ankarimmin sensuroitu lehti. Lopullinen lakkautus tuli kesällä 1901. Lehden seuraaja *[[Wiborgs-Posten]]* pääsi ilmestymään vasta vuoden 1905 alussa.

Lehti ilmestyi aluksi kahdesti, vuonna 1883 kuudesti, vuonna 1884 kolmesti, vuodesta 1884 lähtien neljästi ja vuodesta 1888 kuudesti viikossa. Vuonna 1899 sen levikki oli 1700 kappaletta. 

## Päätoimittajat
*Axel Söderlund (1882–1883)
*Paul Tanninen (1884–1886)
*Werner K. Lönnbeck (1885–1889)
*Carl Johan Tollet (1890–1901) 
*C.F. Lagercrantz (1901).

## Lähteet

## Aiheesta muualla
* Wiborgsbladet Historiallisessa sanomalehtikirjastossa
Viborg (täsmennyssivu)

**Viborg** (myös *Wiborg*) voi tarkoittaa seuraavia asioita:

* Viborg, kaupunki ja taajama Tanskassa
* Viborgin kunta, kunta Tanskassa
* Viborg, Viipurin kaupungin ruotsinkielinen nimi
* Wiborg, Viipurissa vuosina 1855–1861 ilmestynyt sanomalehti
* Wiborg, suomalainen siipiratashöyrylaiva
* S/S Viborg, 1919 rakennettu höyrylaiva
Wiborgs Annonce Blad

**Wiborgs Annonce Blad** oli Viipurissa vuosina 1837–1839, 1842–1844 ja 1848 ilmestynyt ruotsinkielinen sanomalehti.

Kirjanpainaja Anders Cedervaller julkaisi *Wiborgs Annonce Bladia* aluksi *[[Sanan Saattaja Wiipurista]]* -lehden liitteenä ja myöhemmin sellaisina vuosina, jolloin Viipurissa ei ilmestynyt varsinaista sanomalehteä. Kerran viikossa ilmestynyt lehti sisälsi vain kuulutuksia ja ilmoituksia etupäässä ruotsiksi, mutta myös kaupungin muilla kielillä. 

*Annonce Bladin* jälkeen Cedervallerit julkaisivat vuodesta 1849 lähtien samankaltaista ilmoituslehteä *Tillkännagifvanden ifrån Embets-Myndigheterne i Wiborgs stad* (vuodesta 1851 *i Wiborgs län*). Se lakkasi ilmestymästä vasta vuoden 1883 lopussa.

## Lähteet

## Aiheesta muualla
* ''Wiborgs Annonce Blad'' digitoituna kansalliskirjastossa
Wiborg (sanomalehti)

**Wiborg** oli Viipurissa vuosina 1855–1861 ilmestynyt ruotsinkielinen sanomalehti.

Johannes Alfthanin ja Carl Immanuel Qvistin perustama *Wiborg* oli Suomen lehdistöhistorian merkittävimpiä sanomalehtiä. Sen linjana oli eurooppalaiseen liberalismiin perustunut yhteiskuntakriittisyys ja uskonnollinen vapaamielisyys. Erityistä huomiota lehti kiinnitti koulukysymyksiin ja maan teollistumiseen. Uskonnollisissa kysymyksissä se kiisteli varsinkin ''Borgå Tidningenin'' ja kansallisuusasioissa fennomaanien kanssa.

Ulkoasultaan *Wiborg* oli moderni ja kooltaan muita sanomalehtiä suurempi. Vuonna 1855 se alkoi julkaista varsinaisia pääkirjoituksia ensimmäisenä lehtenä Suomessa. Alfthanin ja Qvistin luovuttua *Wiborgista* vuoden 1859 lopussa se taantui tavanomaiseksi maaseutulehdeksi.

Koko maahan levinnyt lehti ilmestyi aluksi kahdesti, vuosina 1859–1860 kolmesti ja vuonna 1861 jälleen kahdesti viikossa. Sen levikki oli suurimmillaan 1500 kappaletta vuonna 1857. Päätoimittajina ja vastaavina toimittajina työskentelivät Alfthanin ja Qvistin jälkeen Abraham Nylander (1860) ja Carl Emil Granqvist (1860–1861).

## Lähteet

## Aiheesta muualla
* Wiborg Historiallisessa sanomalehtikirjastossa
St Michels Veckoblad

**St Michels Veckoblad** oli Mikkelissä vuosina 1876–1877 ilmestynyt ruotsinkielinen sanomalehti.

Insinööri Constantin Carstens perusti *St Michels Veckobladin* tyydyttämään paikallisen sanomalehden tarvetta. Poliittisesti se pyrki esiintymään puolueettomana. Mikkelissä ei ollut riittävästi ruotsinkielisiä lukijoita, ja kerran viikossa ilmestynyt lehti lakkasi jo puolen vuoden kuluttua.

## Lähteet

## Aiheesta muualla
* St Michels Veckoblad Historiallisessa sanomalehtikirjastossa
Måndagen

**Måndagen** oli Helsingissä vuosina 1905–1910 ilmestynyt ruotsinkielinen sanomalehti.

*Måndagen* oli maan ainoa maanantaiaamuisin ilmestynyt sanomalehti ja täytti siten muiden uutisvälineiden jättämää aukkoa. Lähinnä kaupunkilaisille suunnattu lehti oli runsaasti kuvitettu ja hyvin kulttuuripitoinen. Sen avustajina toimi Euterpe-ryhmän jäseniä sekä tunnettuja taiteilijoita kuten Albert Edelfelt, Axel Gallén ja Magnus Enckell. Poliittiselta linjaltaan *Måndagen* oli varovaisen ruotsinmielinen ja perustuslaillinen. Lehti lakkasi ilmestymästä taloudellisista syistä vuoden 1909 lopussa, mutta seuraavana keväänä julkaistiin vielä pari numeroa. Päätoimittajana työskenteli ''Helsingfors-Postenin'' perustajiin kuulunut Julius Hirn.

## Lähteet

## Aiheesta muualla
* Måndagen Historiallisessa sanomalehtikirjastossa
Land och Stad

**Land och Stad** oli Helsingissä vuosina 1889–1892 ilmestynyt ruotsinkielinen sanomalehti.

''Nya Pressenin'' kustantajan perustama *Land och Stad* oli etupäässä maaseutuväestölle tarkoitettu ruotsinmielinen kansanlehti. Se kiinnitti huomiota varsinkin maatalouden ja kansansivistyksen kehittämiseen. Uutisia *Land och Stadissa* oli vähän. Lehti lopetettiin taloudellisesti kannattamattomana.

Kerran viikossa ilmestyneen lehden levikki oli 1150 kappaletta vuonna 1891. 
## Päätoimittajat
*Petrus Nordmann (1889–1891) 
*Hugo Bergroth (1892).

## Lähteet

## Aiheesta muualla
* Land och Stad Historiallisessa sanomalehtikirjastossa
Kuopio Tidning

**Kuopio Tidning** oli Kuopiossa vuosina 1851–1856 ilmestynyt ruotsinkielinen sanomalehti.

Lehti syntyi vuonna 1851 perustetun Kuopion hiippakunnan tiedottajaksi. Sen mallina toimi porvoolainen *[[Borgå Tidning]]*. Aluksi *Kuopio Tidning* muistutti lähinnä lukemistoa, mutta myöhemmin siitä kehittyi ajankohtainen maakunnallinen uutislehti. Taloudellisten vaikeuksien takia lakanneen lehden tilalle perustettiin vuonna 1857 *[[Kuopion Sanomat (1856–1857)|Kuopion Sanomat]]*.

Kerran viikossa ilmestyneen lehden levikki oli vuonna 1854 vain 200 kappaletta. 
## Päätoimittajat

*Magnus Hongelin (1851–1852), 

*Anders Helander (1853)

*Petter Adolf Aschan (1854) 

*Zakris Joachim Cleve (1855–1856).

## Lähteet

## Aiheesta muualla
* Kuopio Tidning Historiallisessa sanomalehtikirjastossa
Kristinestads Tidning

**Kristinestads Tidning** oli Kristiinankaupungissa vuosina 1897–1900 ilmestynyt ruotsinkielinen sanomalehti.

*Kristinestads Tidning* oli luonteeltaan kansansivistystyöhön keskittynyt paikallinen uutislehti, joka pyrki leviämään varsinkin maaseudulle. Kielikysymyksessä se kannatti ruotsalaisen puolueen linjaa. Venäjän-politiikassa se oli jyrkän perustuslaillinen. Kenraalikuvernööri Bobrikov lakkautti lehden joulukuussa 1901.

Kahdesti viikossa ilmestyneen lehden levikki oli 900 kappaletta vuonna 1900. Päätoimittajana työskenteli Valter Sjöblom.

## Lähteet

## Aiheesta muualla
* Kristinestads Tidning Historiallisessa sanomalehtikirjastossa
Hermes (lehti)

**Hermes** oli Helsingissä vuosina 1885–1886 ilmestynyt ruotsinkielinen sanomalehti.

Kauppias Ludvig Dannholmin julkaisema lehti sisälsi lähinnä ruotsin- ja suomenkielisiä ilmoituksia, ruotsinkielisiä kaskuja ja pikku-uutisia. Se ilmestyi aluksi kahdesti ja myöhemmin kuudesti viikossa. Loppuvaiheessa ilmaiseksi jaettu lehti osoittautui kannattamattomaksi, ja Dannholm luopui sen julkaisemisesta.

## Lähteet

## Aiheesta muualla
* ''Hermes'' digitoituna kansalliskirjastossa
Nya Tag

**Nya Tag** oli Uudessakaupungissa vuonna 1890 ilmestynyt ruotsinkielinen sanomalehti.

*Nya Tagin* julkaisija oli Uudenkaupungin ensimmäisen kirjapainon perustanut kauppias Johan Fredrik Holmström, joka kustansi myös suomenkielistä ''Eteenpäin''-lehteä. Kerran viikossa ilmestynyt  lehti lopetettiin jo vajaan puolen vuoden kuluttua. Sen vastaava toimittaja oli Holmström. Toimittajina työskentelivät Albert Breinholm ja Alma Åkermark-Breinholm.

## Lähteet

## Aiheesta muualla
* Nya Tag Historiallisessa sanomalehtikirjastossa
Nystads Tidning

**Nystads Tidning** oli Uudessakaupungissa vuosina 1895–1896 ilmestynyt ruotsinkielinen sanomalehti.

Ruotsinmielisten perustama *Nystads Tidning* keskittyi lähinnä paikallisiin asioihin. Kerran viikossa ilmestynyt lehti ei saavuttanut riittävää levikkiä eikä ilmoitusmäärää, ja sen julkaiseminen lopetettiin taloudellisesti kannattamattomana. Vastaavana toimittajana ja julkaisijana toimi Albert Johansson.

## Lähteet

## Aiheesta muualla
* Nystads Tidning Historiallisessa sanomalehtikirjastossa
Kotka (sanomalehti)

**Kotka** oli Kotkan kaupungissa vuosina 1882–1898 ilmestynyt ruotsinkielinen sanomalehti.

Lehden perusti kirjakauppias Karl Wilhelm Weman. Samat kustantajat julkaisivat myös suomenmielisiä ''Kotkan Sanomia''. Ruotsinkielinen lehti oli kielikysymyksessä puolueeton ja käsitteli lähinnä paikallisia asioita. Kaupungin ruotsinmieliset perustivat vuonna 1897 sen kilpailijaksi ''Kotka Nyheterin''. *Kotka* joutui lehtien kilpailussa pian tappiolle ja lakkasi ilmestymästä.

Kerran viikossa ilmestyneellä lehdellä oli vuonna 1885 vain 95 tilaajaa. 

## Vastaavat toimittajat
*Wilhelm Weman (1882–1886)
*Ernst Sallmén (1886)
*Alfred Bärlund (1886–1891)
*Onni Corander (1891–1893) 
*Johan Nylenius (1894–1898).

## Lähteet

## Aiheesta muualla
* Kotka Historiallisessa sanomalehtikirjastossa
Matti Ollila

**Jorma Matti Sakari Ollila** (s. 1. tammikuuta 1950 Helsinki) on suomalainen elokuvantekijä. Hän opiskeli Taideteollisen korkeakoulun elokuvataiteen linjalla, mistä valmistui taiteen maisteriksi. 

Ollila on ohjannut ja tuottanut mainoselokuvia, tietoiskuja ja palkittuja teollisuuselokuvia. Hän on  työskennellyt tuotantopuolen eri tehtävissä kokoillan elokuvissa (mm. Risto Jarvalla järjestäjänä ja Mikko Niskasella tuotantopäällikkönä) ja apulaisohjaajana kansainvälisissä näytelmäelokuvatuotannoissa.

Vuonna 1979 hän oli yhdessä Kari Pöyryn kanssa tuottajana Matti Kassilan ohjaamassa *[[Natalia (elokuva)|Natalia]]*-komediassa, joka oli aikansa menestys. Ollila oli tuotannonjohtajana Matti Kassilan ohjaamassa F. E. Sillanpään romaaniin perustuvassa *[[Ihmiselon ihanuus ja kurjuus (elokuva)|Ihmiselon ihanuus ja kurjuus]]* -elokuvassa. Elokuva palkittiin Suomessa neljällä Jussilla ja Ranskan Rouenissa Pohjoismaisen elokuvan festivaaleilla vuonna 1989 se sai kolme palkintoa. 

Matti Ollila tuotti myös Kassilan viimeiseksi kokoillan elokuvaksi jääneen elokuvamaailmaan sijoittuvan jännityselokuvan *[[Kaikki pelissä (vuoden 1994 elokuva)|Kaikki pelissä]]* (1994), jonka raha-asioiden jälkiselvittelyissä Ollila tuomittiin puolentoista vuoden ehdolliseen rangaistukseen ja maksamaan 3,2 miljoonaa markkaa vahingonkorvauksia Suomen Elokuvasäätiölle ja yli 300&nbsp;000 elokuvan valmistumisvaiheessa konkurssiin menneen tuotantoyhtiö Wonderfilmi Oy:n konkurssipesälle. Ollila oli myöhemmin apulaisohjaajana ja leikkaajana televisiolle tehdyissä F. E. Sillanpää -ohjelmassa sekä sarjassa Kassilan elokuvatuotannoista.

## Lähteet
Andreas P. Nielsen

**Andreas P. Nielsen**  (8. toukokuuta 1953 Kolding, Tanska – 4. kesäkuuta 2011, Tanska) oli tanskalainen kirjailija ja säveltäjä.  

Hänellä oli kansanmusiikkiyhtye *Dræsinebanden* vaimonsa, laulaja-säveltäjä Inge-Marie Nielsenin kanssa. Tanskan suurimpiin musiikkialan menestyksiin kuuluva yhtye on ensiesiintymisestään lähtien vuodesta 1988 esittänyt konsertteja eri puolilla Tanskaa ja myynyt yli 800&nbsp;000 äänitettä. Nielsen on ollut kahdesti ehdokkaana Grammy-palkinnon saajaksi. Pari järjesti Ærøn saarella Ærøskøbingissä konsertteja kulttuuri- ja musiikkikahvilassaan *Cafe Dræsinenissä*. Kahvilassa esiintyi joka kesä tunnettuja tanskalaisia kansanmuusikkoja.

## Lähteet
Levoamfetamiini

**Levoamfetamiini** eli **levamfetamiini** on synteettinen stimulantti, joka kuuluu amfetamiineihin. Levoamfetamiini on enemmän piriste kuin euforigeeni. Se poistaa väsymystä ja parantaa tarkkaavaisuutta väliaikaisesti.

Laittomasti valmistetuissa epäpuhtaissa amfetamiineissa on jatkeaineiden (esimerkiksi maltodekstriini, hedelmäsokerit, talkki, kofeiini tai efedriini) lisäksi levoamfetamiinia ja dekstroamfetamiinia. 

Levoamfetamiini on dekstroamfetamiinin stereoisomeeri. Dekstroamfetamiinin sivuvaikutukset lääkityksenä pysyy siedettävinä, vähäisinä tai täysin mitättöminä pienen annoskoon takia. Levoamfetamiini aiheuttaa rajummat sivuvaikutukset, ja huonomman hyödyn. Laittomasti valmistettu amfetamiini lähes aina sisältää sekä levo- että dekstroamfetamiiniä, raseemisena seoksena.

## Katso myös
* Adderall
Pikkusepät

**Pikkusepät** (*Pogoniulus*) on tukaanien heimoon kuuluva tikkalintusuku. Pikkuseppien sukuun kuuluu BirdLife Suomen mukaan yhdeksän lajia.

## Pikkuseppiin kuuluvat lajit
* Keltalaikkuseppä (*Pogoniulus coryphaea*)
* Keltaleukaseppä (*Pogoniulus subsulphureus*)
* Keltaotsaseppä (*Pogoniulus chrysoconus*)
* Kultaperäseppä (*Pogoniulus bilineatus*)
* Oliiviseppä (*Pogoniulus leucomystax*)
* Pikkuoliiviseppä (*Pogoniulus simplex*)
* Punaotsaseppä (*Pogoniulus pusillus*)
* Punaperäseppä (*Pogoniulus atroflavus*)
* Viherpikkuseppä (*Pogoniulus scolopaceus*)

## Lähteet
*BirdLife Suomi ry: Maailman lintujen suomenkieliset nimet 3., uudistettu painos (2018)
*ITIS: ''Pogoniulus''
Ed O’Ross

**Ed O’Ross** (s. 5. heinäkuuta 1949) on yhdysvaltalainen näyttelijä. Hän on näytellyt muun muassa elokuvissa *[[Full Metal Jacket]]* (1987), *[[Tappava ase]]* (1987), *[[Punainen vaara (vuoden 1988 elokuva)|Punainen vaara]]* (1988), *[[Toiset 48 tuntia]]* (1990) ja  *[[Täydellinen sotilas]]* (1992). O’Ross on vieraillut myös televisiosarjoissa *[[Mullan alla]]* (2001–2002), *[[Boston Legal]]*, *[[Seinfeld]]*, *[[Walker, Texasista]]*, *[[Jäitä hattuun]]* ja *[[C.S.I. New York]]*.

O’Ross on tehnyt myös äänirooleja muun muassa lastenelokuvassa *[[Utelias Vili (elokuva)|Utelias Vili]]* (2006) ja pelissä *[[Transformers: War for Cybertron]]* (2010).

Hän on näytellyt usein venäläisiä hahmoja, ja hänellä on sukujuuria Tšekissä.

## Lähteet
Luettelo suomalaisista elokuvista

Tämä on hakemisto vuosikymmennittäin jaoteltuihin luetteloihin Suomessa tuotetuista elokuvista.

## Luettelot suomalaisista elokuvista vuosikymmenittäin
* Luettelo 1900- ja 1910-luvun suomalaisista elokuvista
* Luettelo 1920-luvun suomalaisista elokuvista
* Luettelo 1930-luvun suomalaisista elokuvista
* Luettelo 1940-luvun suomalaisista elokuvista
* Luettelo 1950-luvun suomalaisista elokuvista
* Luettelo 1960-luvun suomalaisista elokuvista
* Luettelo 1970-luvun suomalaisista elokuvista
* Luettelo 1980-luvun suomalaisista elokuvista
* Luettelo 1990-luvun suomalaisista elokuvista
* Luettelo 2000-luvun suomalaisista elokuvista
* Luettelo 2010-luvun suomalaisista elokuvista
* Luettelo 2020-luvun suomalaisista elokuvista

## Aiheesta muualla
* Suomalainen elokuva Internet Movie Databasessa
Morfinaani

**Morfinaanit** ovat laaja yhdisteiden luokka, johon kuuluvia yhdisteitä käytetään sekä lääkkeinä että huumausaineina. Morfinaaneilla on pelkistettyä morfiinia muistuttava rakenne.

Opiaatit eli oopiumiunikkoalkaloidit ovat suurimmilta osin morfinaaneja. Kaikki opioidit, eli opioidireseptoreihin sitoutuvat kemikaalit eivät kuitenkaan ole morfinaaneja: esimerkiksi fentanyyli (perusopioidi) ja *[[Salvia divinorum]]in* salvinoriini A (dissosiatiivinen kappa-opioidi-agonisti) eivät ole morfinaaneja. Dekstrometorfaani ja sen alalajit (dekstrorfaani, metorfaani) ovat morfinaaneja, joissa on erilaisia funktionaalisia ryhmiä.

## Aiheesta muualla
* PubChem: Morphinan
Strokkur

**Strokkur** on Islannissa sijaitseva geysir. Se sijaitsee geotermisellä alueella Hvítá-joen vieressä maan lounaisosassa Reykjavikista itään. Se on yksi maan tunnetuimmista geysireistä, purkautuen säännöllisesti 4–8 minuutin välein jopa 20 metrin korkeuteen.
 
## Sijainti
Strokkur kuuluu geotermisesti aktiiviseen alueeseen, johon kuuluu useita kuumia lähteitä, joista kuuluisin on Geysir. Ainoa islannin kielestä muihin kieliin omaksuttu sana, joka tarkoittaa maasta ryöppyävää vesisuihkua. Muita nimettyjä ovat muun muassa Litli Geysir ja Blesi. Alkuperäinen geysir ei enää purkaudu kovin usein, mutta lähellä sitä sijaitseva Strokkur purkautuu säännöllisesti noin 4–6 minuutin välein ja usein kahdestikin eli ensimmäistä purkausta seuraa hyvin nopeasti toinen suurempi purkaus.

## Historia
Strokkur on ollut aktiivinen siitä asti, kun sen purkaukset alkoivat vuonna 1789 maanjäristyksen avattua sille purkauskanavan. Se purkautui vuoteen 1896 asti, jolloin toinen maanjäristys sulki kanavan. Vuonna 1963 paikalliset avasivat tukkeutuneen kanavan ja geysir on purkautunut säännöllisesti siitä lähtien.

## Turismi
Suðurlandin alue, jolla Strokkur ja muut geysirit sijaitsevat, on suosittu matkailukohde, koska geysirit sijaitsevat siellä ja siitä on myös suhteellisen lyhyt ajomatka toiselle Islannin ehkä kuvatuimmalle paikalle eli Gullfossin putouksille. Matkailijan pitää kuitenkin huolehtia hyvin hyönteissuojauksesta, sillä ainakin kesällä siellä on todella valtavasti hyönteisiä.

## Purkaus
Geysirissä oleva vesi on ylikuumennut 23 metrin syvyydessä noin 120&nbsp;°C lämpötilaan, muttei voi kiehua, koska yläpuolella olevan veden paine estää sen. Kun tämä vesi on noussut 16 metrin syvyyteen, osa vedestä pääsee kiehumaan ja se laukaisee ketjureaktion: paineen lasku sallii sen, että yhä enemmän vettä alkaa kiehua muuttuen välittömästi höyryksi, joka nostaa kiehumattoman veden ylös kanavaa. Kun tämä tapahtuu yhä lähempänä purkausaukkoa, lopulta vettä ja höyryä purkautuu geysirinä.

## Katso myös

* Islannin maantiede

## Lähteet

## Aiheesta muualla
*''Information and photos of Strokkur''
*''Movie clip that shows Strokkur erupting''
*virtual tour of Strokkur'' 
*Live webcam of the ''Geysir'' by Mila.is
Stripped

**Stripped** voi tarkoittaa seuraavia:

* *[[Stripped (Christina Aguileran albumi)]]*, 2002
** The Stripped Tour, albumin julkaisua seurannut vuoden 2003 konserttikiertue
** Justified and Stripped Tour, Aguileran ja Justin Timberlaken vuoden 2003 yhteiskiertue
* *[[Stripped (Pretty Maidsin albumi)]]*, 1993
* *[[Stripped (The Rolling Stonesin albumi)]]*, 1995
* *[[Stripped (Macy Grayn albumi)]]*, 2016
* ”Stripped” (kappale), Depeche Moden kappale vuodelta 1986, jonka Rammstein julkaisi singlenä
* *[[Stripped (elokuva)]]*, dokumenttielokuva vuodelta 2014
Skins (vuoden 2011 televisiosarja)

**Skins** on yhdysvaltalais-kanadalainen draamasarja. Se on uudelleenversiointi samannimisestä brittiläisestä televisiosarjasta. Sarjan ensimmäinen jakso esitettiin MTV-kanavalla 17. tammikuuta 2011 Yhdysvalloissa sekä Movie Central- ja The Movie Network-kanavilla Kanadassa. Ikäraja vaihtelee Suomessa jaksoittain. Yleisimpiä ovat K-13 ja K-11.

## Aiheesta muualla
*
Luettelo 2010-luvun suomalaisista elokuvista

Luettelo **[[Suomi|Suomessa]]** tuotetuista elokuvista julkaisuvuoden mukaan. Aakkosellisesta luettelosta elokuvista katso **[[:Luokka:Suomalaiset elokuvat]]**

## 2010

Lähde

## 2011

Lähde

## 2012

Lähde

## 2013

Lähde

## 2014

Lähde

## 2015

Lähde

## 2016

Lähde

## 2017

Lähde

## 2018

Lähde

## 2019

## Lähteet

## Aiheesta muualla
* IMDb: Most Popular Titles With Country of Origin Finland
Mäkihypyn maailmancup 2011–2012

**Mäkihypyn maailmancup 2011–2012** oli ensimmäinen maailmancup-kausi, jolloin naisille järjestettiin oma sarja: aiemmin naisten korkein sarjataso oli Continental Cup. Miesten kausi alkoi 27. marraskuuta 2011 Kuusamossa ja päättyi 18. maaliskuuta 2012 Planicassa. Naisten kausi alkoi 3. joulukuuta Lillehammerissa ja päättyi 9. maaliskuuta Oslossa. Miesten kalenterissa on 26 henkilökohtaista osakilpailua ja viisi joukkuekilpailua, naisilla oli 12 osakilpailua.

Anders Bardal varmisti miesten kokonaiskilpailun voiton kauden päätösosakilpailussa ja Sarah Hendrickson naisten kokonaiskilpailun voiton kauden kolmanneksi viimeisessä kilpailussa Zaōssa.

## Osakilpailut
### Miehet

### Naiset

## Maailmancupin loppupisteet
### Miehet

#### Suomalaisten sijoitukset ja palkintosijoitukset

### Naiset

#### Suomalaisten sijoitukset ja palkintosijoitukset

## Lähteet
Nikolai Balbošin

**Nikolai Fjodorovitš Balbošin** (, s. 8. kesäkuuta 1949 Potsdam, Saksa) on Neuvostoliittoa urheilu-urallaan edustanut kreikkalais-roomalaisen tyylin painija, olympiavoittaja, maailman- ja euroopanmestari.

Kreikkalais-roomalaisen painin 100 kilogramman painoluokassa kilpaillut Balbošin voitti olympiakultaa Montréalissa 1976. Loppuottelussa hän voitti bulgarialaisen Kamen Goranovin. Maailmanmestaruuskilpailuissa Balbošin saavutti viidesti kultamitalin, ja Euroopan-mestaruuskilpailuista hän saavutti kuusi kultamitalia, hopean ja pronssin.

Vuonna 2006 Balbošin nimettiin Painin kansainväliseen hall of fameen.

## Lähteet
* Profiili foldeak.com:in painitietokannassa 
* Profiili FILA:n sivustolla 
* Nikolay Balboshin Biography and Olympic Results  Sports Reference LLC. 

### Viitteet
Tuuloma

**Tuuloma** () on maalaiskunta ja sen keskuskylä Murmanskin alueen Kuolan piirissä Venäjällä. Se sijaitsee Tuulomajoen rannalla 17 kilometriä Kuolan kaupungista lounaaseen.
Kylässä on 2&nbsp;200 ja kunnassa 2&nbsp;400 asukasta (vuonna 2011).

## Maantiede ja asutus
Tuuloman kunnan pinta-ala on 3&nbsp;248,05 neliökilometriä. Se rajoittuu koillisessa Zaozjorskin suljettuun kaupunkiin, idässä Kuolan piirin Uuran ja Mežduretšjen, kaakossa Murmašin ja etelässä Ylä-Tuuloman kuntiin, lounaassa Petsamon piirin Nikkelin, lännessä Korzunovon ja luoteessa Petsamon kuntiin sekä pohjoisessa Pohjoisen jäämeren Muotkavuonoon. Pinta-alasta 68,2 % on metsää ja 13,9 % sotilas- tai muuta erikoisaluetta.

Kunnan alueella virtaavat Tuulomajoki, Pjaive, Vaalesjoki, Uurajoki (ven. *Ura*), Pelba ja Pak. Tuulomajoki muodostaa Ala-Tuuloman tekojärven. Järviä ovat Titovskoje, Zubtšatoje, Medvežje, Ponjavr, Naljavr, Urdozero ja Pjaivejavr. Hyötykaivannaisiin kuuluvat hiekka, sora, nikkeli ja turve. Suojeltuja luonnonmuistomerkkejä ovat kaksi siperiansembrametsikköä ja siperianlehtikuusimetsä.

Keskuskylän lisäksi kuntaan kuuluvat Päiven (ven. *Pjaive*) ja Nälin (*Njal*) rautatieasemat. Entiset Mokketin rautatieaseman sekä kuuden rata-aseman asutukset on lakkautettu. Kunnan alueella sijaitsee 19 puutarhapalsta- ja huvila-aluetta. Kesäasukkaiden määrä arvioidaan kahdeksi tuhanneksi.

## Historia
Tuuloman kylä on syntynyt vesivoimalaitoksen rakentamisen yhteydessä vuonna 1935, jolloin Päive-Järven leiripaikka siirrettiin nykyisen kylän paikalle. Tuulomassa oli myös suomalaisen Imatran Voima Oy:n voimalaitosrakennustyömää vuosina 1962-1965, jona aikana kylässä oli suomalaisten rakentajien käyttöön tarkoitettu postitoimisto. Suomesta kulkeva bussilinja haki postitoimiston postitukset ja postitoimisto lakkautettiin rakennustöiden valmistuttua. 

## Liikenne, talous ja palvellut
Tuuloman kautta kulkee Kuolasta Ylä-Tuuloman kautta Lotan raja-asemalle johtava maantie. Kunnan pohjoisosassa kulkee Murmanskin ja Kolttakönkään raja-aseman välinen maantie sekä Kuolan–Nikkelin rata, jolla on Päiven, Nälin ja Mokketin asemat. Tuulomasta on linja-auto- ja reittitaksiyhteydet Ylä-Tuulomaan, Murmašiin ja Murmanskiin. Päiven ja Nälin asemilta erkanevat sivuradat Kilpjavriin ja Zaozjorskiin.

Kunnan talous perustuu maatalouteen. Tärkeimmät yritykset ovat Murmanskin kasvihuonekombinaatti ja maidon tuotantoon erikoistunut maatalousyritys Tuloma.

Keskuskylän palveluihin kuuluvat lastentarha, keskikoulu, kulttuuritalo, kirjasto ja pieni poliklinikka. Kylässä on ortodoksinen ja helluntaiseurakunnan kirkko.

## Nähtävyydet ja matkailu
Seudulla on lukuisia toisen maailmansodan taistelupaikkoja ja neuvostosotilaiden hautoja. Kunnan alueella sijaitsee 24 lomakylää. Se on murmanskilaisten suosima retkeily- ja vapaa-ajanviettopaikka.

## Lähteet
* 

### Viitteet

## Aiheesta muualla
* Tuuloman kunnan sivusto 
* Tuuloman kunta Kuolan piirin sivustolla  
* Tuuloman kunta Murmanskin alueen sivustolla
Akihito Yagi

**Akihito Yagi** (, s. 1977 Okinawan prefektuuri, Japani) on japanilainen karateka ja näyttelijä. Hänellä on 5. danin musta vyö Meibukan Goju Ryu Karatessa.

## Ura
Yagi työskentelee International Meibukan Goju Ryu Karate -seuran täysipäiväisenä opettajana. Näyttelemisen pariin hän siirtyi vuonna 2007 *[[Black Belt]]* -elokuvan myötä. Sittemmin hänellä on ollut sivurooli elokuvassa *[[High Kick Girl!]]*

## Lähteet
Bure

**Bure**-suku on merkittävä pohjoisruotsalainen 1500-luvulla alkunsa saanut suku, jonka perimätieto ulottuu keskiajalle. Suvun nimi tulee kylännimestä: Buren kylä Skellefteån pitäjässä Västerbottenissa, nykyisin Bureå. Bure-suvun tutkimuksen aloitti Johannes Bureus 1600-luvun alussa ja Bure-genealogiaa pidetään Ruotsissa Vaasa-ajan merkittävimpänä sukututkimuksena. Johannes Bureuksen alkuperäiset sukumuistiinpanot on löydetty Suomen Kansallisarkistosta. Nykyhistoriantutkimuksen valossa vanhimpia, Gabriel Anrepin teoksessa *Svenska adelns ättar-taflor* esitettyjä, keskiaikaisia sukupolvia ei enää pidetä luotettavina. 

Suvun ensimmäinen tunnettu Bure-nimen kantaja on alilaamanni Anders Japson Buresta, joka tunnetaan arkkipiispa Jakob Ulfinpojan kirjeestä 28.2.1507. Hänen tyttärensä Anna Burea oli naimisissa Skellefteån kirkkoherran Anders Olain kanssa, josta avioliitosta syntyi kantaäitejä
tunnetuimmille suvun jäsenille. Vanhimman tyttären poika oli kuuluisa oppinut Johannes Bureus, nuorimman taas olivat huomatut Anders ja Olof Bure. Heistä lähteneet aateliset **Bureus**- ja **Burensköld** -suvut ovat jo sammuneet.

Tunnetuimmat suvun yhteydet Suomeen tulevat Hannu Laurinpoika Björnramin ja Svinhufvud-suvun jälkeläisten kautta. Lisäksi Westzynthius-suku polveutuu osittain Bure-suvusta, ja se on samalla yksi Sursill-suvun päähaaroja.

## Suvun tunnettuja jäseniä

* Johannes Bureus (1568–1652), ruotsalainen arkeologi, kieliteieteilijä, mystikko ja runoilija
* Anders Bureus (1571–1646), ruotsalainen kartantekijä
* Olaus Bureus (1578–1655), ruotsalainen lääkäri ja lakimies
* Jakob Bure (1649–1709), Turun ja Porin läänin maaherra

## Lähteet
Cook Islands Christian Church

**Cook Islands Christian Church (CICC)** on suurin uskonnollinen yhdyskunta Cookinsaarilla. CICC on kristillinen kongregationalistinen kirkko, jolla on noin 18 000 jäsentä. Jäsenmäärään sisältyy 55,9% Cookinsaarten väestöstä. Kirkolla on lisäksi seurakuntia Australiassa ja Uudessa-Seelannissa.

## Historia
CICC on saanut alkunsa London Missionary Societyn (LMS) lähetystyön seurauksena, joka alkoi Cookinsaarilla vuonna 1821. Vuonna 1852 LMS perusti **Cook Islands LMS Church**in. Kirkosta tuli itsehallinnollinen vuonna 1968 Cookinsaarten parlamentin säätämällä lailla Cook Islands Christian Church Incorporation Act. Tämä laki muutti virallisesti kirkon nimen Cook Islands Christian Churchiksi.

## Nykytilanne
Vuonna 1978 CICC perusti seurakunnan Aucklandiin Uuteen-Seelantiin palvelemaan sinne muuttaneita kirkon jäseniä. Nykyään kirkolla on 19 seurakuntaa Uudessa-Seelannissa ja 11 Australiassa. Cookinsaarilla seurakuntia on 24. Kirkolla on 74 pastoria, jotka on koulutettu Takamoa Theological Collegessa Rarotongalla. CICC on jäsen seuraavissa järjestöissä: Kirkkojen maailmanneuvosto, Pacific Conference of Churches ja Cook Islands Religious Advisory Council.

## Lähteet
Puyehuen tulivuori

**Puyehuen tulivuori** on Chilessä oleva tulivuori. Vuori alkoi purkautua 50 vuoden tauon jälkeen kesäkuussa 2011, ja tuhansia ihmisiä jouduttiin evakuoimaan. Seudulla on myös tapahtunut pieniä maanjäristyksiä.

Tulivuorenpurkaus on vaikeuttanut lentoliikennettä Etelä-Amerikan lisäksi Etelä-Afrikassa, Australiassa ja Uudessa-Seelannissa saakka.



File:Cordón_Caulle2011EruptionAquaCrop.jpg|Tuhkapilvi 4. kesäkuuta 2011 (Lähde: NASA).
File:ErupcionCaulle.jpg|Tuhkapilvi 5. kesäkuuta 2011
File:Puyehue-Cordón Caulle.jpg|Tuhkapilvi 800 km itään ja koilliseen Argentiinan yllä.




## Lähteet
Jake Cody

**Jake Cody** on englantilainen pokeriammattilainen. Hän on Roland de Wolfen ja Gavin Griffinin ohella ainoa pelaaja, joka on saavuttanut niin sanotun "Triple Crownin" eli voittanut WSOP-, EPT- ja WPT-turnauksen.

Codyn ensimmäinen suuri turnausvoitto oli EPT Deauvillen pääturnauksen ykköstila tammikuussa 2010. Ykköspalkinto oli 857&nbsp;000 euroa. WPT-voiton Cody otti elokuussa 2010 Lontoon osakilpailusta. Siinä voittosumma oli 273&nbsp;873 puntaa. Triple Crown täydentyi 17 kuukaudessa kun hän voitti toukokuun lopussa 2011 WSOP:n 25&nbsp;000 dollarin sisäänoston kaksinpelin eli heads-upin mestaruuden. Sen ykköspalkinto oli 851&nbsp;192 dollaria. Cody voitti toukokuussa 2011 myös netissä pelatun PokerStarsin SCOOP-turnaussarjan 2&nbsp;100 dollarin no limit holdem -turnauksen.

Huhtikuussa 2014 Codyn pokeriuran turnausansiot ylittivät 3,6 miljoonaa dollaria.

## Lähteet

## Aiheesta muualla

* 
* Jake Cody Twitterissä
Abdelhamid El Kaoutari

**Abdelhamid El Kaoutari** (, s. 17. maaliskuuta 1990 Montpellier, Ranska) on marokkolainen jalkapalloilija. Puolustajana pelaava El Kaoutari edustaa Ranskan pääsarjassa Montpellier’ta.

## Maajoukkueura
El Kaoutari edusti junioritasolla Ranskan alle 19-vuotiaiden maajoukkuetta vuosina 2008–2009.

Aikuisten tasolla El Kaoutari on edustanut Marokkoa vuodesta 2011 lähtien. Hän pelasi ensimmäisen maaottelunsa 4. kesäkuuta 2011 Afrikan kisojen karsintaottelussa Algeriaa vastaan.

Hänet valittiin vuoden 2012 Afrikan-mestaruuskisoihin, jossa Marokon tie katkesi alkulohkoon.

## Saavutukset
*Ranskan liigacup
**Hopeaa: 2011
*Ranskan mestaruus: 2012

## Aiheesta muualla
* Abdelhamid El Kaoutarin tilastot Ligue 1:ssä
J to that L-O!: The Remixes

**J to that L-O!: The Remixes** on yhdysvaltalaisen laulajan Jennifer Lopezin ensimmäinen remix-albumi. Albumi julkaistiin Yhdysvalloissa 5. helmikuuta 2002 ja se oli Ison-Britannian singlelistalla parhaimmillaan sijalla neljä. *J to that L-O!: The Remixes* -albumista tuli yksi parhaiten myydyistä remix-albumeista Yhdysvalloissa, kun sitä myytiin ensimmäisen viikon aikana yli 156 000 kappaletta. Maailmanlaajuisesti albumia on myyty yli neljä miljoonaa kappaletta.

*J to that L-O!: The Remixes* -albumilta julkaistiin kolme singleä, "Ain't It Funny" (Murder Remix), "I'm Gonna Be Alright" (Track Masters Remix) ja "Alive". Metro Remix -versio kappaleesta "Walking on Sunshine" sai vain vähän radiosoittoa Meksikossa ja muilla Latinalaisen Amerikan alueilla. Vaikkakaan "Waiting for Tonight" -kappaletta ei julkaistu singlenä, sitä soitettiin vähän urbaaneilla radiokanavilla. Lopez myös esitti kappaleen New Year's Eve 2010 Times Square -tapahtumassa.

## Kappaleet
# "Love Don't Cost a Thing" (RJ Schoolyard Remix) (feat. Fat Joe) 4:19
# "Ain't It Funny" (Murder Remix) (feat. Ja Rule ja Caddillac Tah) 3:50
# "I'm Gonna Be Alright" (Track Masters Remix) 3:20
# "I'm Real" (Murder Remix) 4:19
# "Walking on Sunshine" (Metro Remix) 5:50
# "If You Had My Love" (Dark Child Master Remix) 4:12
# "Feeling So Good" (Bad Boy Remix) (feat. P. Diddy ja G. Dep) 4:27
# "Let's Get Loud" (Pablo Flores Remix) 5:30
# "Play" (Sack International Remix) 4:18
# "Waiting for Tonight" (Hex's Momentous Radio Mix) 4:32
# "Alive" 4:39

### Euroopan bonuskappaleet
# "Si Ya Se Acabó" (Radio Remix) 3:33
# "Que Ironia (Ain't It Funny)" (Tropical Dance Remix) 3:48
# "Una Noche Más" (Pablo's Miami Mix Radio Edit) 4:05
# "No Me Ames" (Tropical Remix Marc Anthonyn kanssa) 5:34

## Lähteet
Meklotsiini

**Meklotsiini** on antihistamiineihin kuuluva yhdiste, jota käytetään pahoinvointilääkkeenä. Meklotsiini kuuluu piperatsiinijohdannaisiin. Suomessa sitä myydään valmistenimellä Postafen. Meklotsiinia valmistetaan synteettisesti norkloorisyklitsiinistä ja 3-metyylibentsaldehydistä.

## Päihdekäyttö
Meklotsiini saattaa päihdekäytössä aiheuttaa hengityksen pysähtymisen.

## Katso myös
* Deliriantti

## Lähteet

## Aiheesta muualla
*Kyoto Encyclopedia of Genes and Genomes (KEGG): Meclozine
Mauri Koponen

**Mauri Koponen** (8. huhtikuuta 1927 Nurmijärvi – 15. toukokuuta 2011 Helsinki) oli suomalainen muotitaiteilija.

Koponen oli lapsuudessaan lastenkodissa ja ruotsinkielisessä kasvatuskodissa. Hän ryhtyi jo nuorena tähtäämään muotialalle, vaikka hänelle oli suunniteltu sähköalan ammattia. Vuonna 1944 hän aloitti Vaatturiammattikoulun. Sotien jälkeen hän suuntasi Ruotsiin, jossa hän toimi pakolaisleirillä tulkkina ja sen jälkeen Västeråsissa ja Tukholmassa vaatturiliikkeessä. Hän työskenteli NK:n tavaratalossa leikkuumestarin apulaisena ja Elis Fischerin pukutehtaassa alkuun maallimestarin apulaisena, mutta pian laajemmin eri tehtävissä. Samalla hän opiskeli tukholmalaisissa alan kouluissa. Hän palasi Suomeen 1949 suorittamaan asevelvollisuutta, jonka jälkeen hän pääsi Helsingissä Wieniläiseen pukimoon mallisuunnittelijaksi.

Koponen lähti 1958 työhön Italiaan Barattan muotitaloon. Hän palasi Suomeen ja perusti 1959 oman muotisalongin Helsinkiin. Salonki toimi vuoteen 1988. Varsinaisen työnsä lisäksi Koponen piti muotipalstaa monessa lehdessä. Hänen pukujaan oli usein itsenäisyyspäivän vastaanotolla presidentinlinnassa. Hänelle myönnettiin valtion taiteilijaeläke.

Koponen joutui pahoinpitelyn uhriksi 1984 ja oli viime vuotensa sairaalassa liikuntakyvyttömänä.

## Lähteet
Meksikonvarpuspöllö

**Meksikonvarpuspöllö** (*Glaucidium palmarum*) on pöllöihin kuuluva lintu. Sitä tavataan Meksikossa.

Sen elinpiiriä ovat subtrooppiset ja trooppiset alavat ja vuoristometsät sekä viljelmät.

Se on kooltaan 13–15&nbsp;cm. Se on osittain päiväaktiivinen, kuten monet amerikkalaiset varpuspöllöt.

## Alalajit
Sillä on kolme alalajia:
* *Glaucidium palmarum griscomi* R. T. Moore, 1947
* *Glaucidium palmarum oberholseri* R. T. Moore, 1937
* *Glaucidium palmarum palmarum* Nelson, 1901

## Lähteet

## Aiheesta muualla
*
Disco 2000

”**Disco 2000**” on brittiyhtye Pulpin musiikkikappale vuodelta 1995. Se oli albumin *[[Different Class]]* kolmas singlejulkaisu singlejen ”Common People” ja ”Mis-Shapes”/”Sorted for E's & Wizz” jälkeen, ja se nousi Britannian listalla korkeimmillaan sijalle seitsemän.

Kappale kertoo Deborah-nimiseen, itseään suositumpaan lapsuudenystäväänsä ihastuneen kertojan tarinan. Kappaleen sanoittajan, Pulpin keulahahmon Jarvis Cockerin radiohaastattelun mukaan kappale perustuu tositapahtumiin, hänen omiin kokemuksiinsa.

Nick Cave on laulanut kappaleesta tehdyn coverversion, joka julkaistiin vuonna 2002 Pulpin singlen ”Bad Cover Version” B-puolena.

## Lähteet
Coke (jalkapalloilija)

**Jorge Andújar Moreno** eli **Coke** (s. 26. huhtikuuta 1987 Madrid, Espanja) on espanjalainen jalkapalloilija. Hän edustaa La Ligassa pelaavaa Levantea ja on pelipaikaltaan oikea laitapuolustaja.

## Seurajoukkueura
Coke on Rayo Vallecanon kasvatti, jonka edustusjoukkueeseen hän nousi kaudella 2007–2008. Kauden päätteeksi joukkue nousi maan toiseksi korkeimmalle sarjatasolle Segunda Divisióniin.

Kesällä 2011 hän teki sopimuksen andalusialaisseura Sevillan kanssa.

## Aiheesta muualla
* Coken tilastot BDFutbol-sivustolla
Viernheim

**Viernheim** on Saksan kaupunki Hessenin osavaltion Bergstraßen piirikunnassa. Se sijaitsee aivan Hessenin eteläosassa Rein–Neckarin kolmiossa Mannheimin koillispuolella. Kesäkuussa 2021 Viernheimissa oli 34&nbsp;176 asukasta ja sen pinta-ala on 48,4 neliökilometriä.

## Lähteet

## Aiheesta muualla
Cung Le

**Cung Le** (s. 25. toukokuuta 1972 Saigon, Etelä-Vietnam) on vietnamilais-yhdysvaltalainen näyttelijä ja uransa lopettanut vapaaottelija ja potkunyrkkeilijä. Hän on vuoden 2000 IKF-järjestön sandan maailmanmestari, sekä vapaaottelussa Strikeforcen keskisarjan mestari vuodelta 2008.

## Ura ottelijana
Cung Le pakeni 3-vuotiaana äitinsä kanssa Etelä-Vietnamista Yhdysvaltoihin San Joséen. Hän joutui rasismin kohteeksi, jonka myötä Le kiinnostui taistelulajeista. Aluksi hänen äitinsä vei 10-vuotiaan Len harjoittelemaan taekwondoa, josta hän saavutti vuosia myöhemmin mustan vyön. 14-vuotiaana Le ryhtyi painimaan kilpailumielessä ja voitti high schoolin nuorten mestaruuden. Sittemmin hän voitti myös California Junior College osavaltion mestaruuden vuonna 1990. Le aloitti sandan ja potkunyrkkeilyn noin 19-vuotiaana, koska se sopi hyvin hänen taekwondo- ja painitaustansa kanssa. Myöhemmin hän alkoi myös harjoitella samboa, brasilialaista jujutsua, lukkopainia, thainyrkkeilyä sekä länsimaista nyrkkeilyä tukeakseen tyyliään vapaaottelussa.

Pääosin Cung Le otteli sandan parissa ja oli ammattilaisuransa aikana voittamaton kuudellatoista voitolla. Hän saavutti ISKA:n kevyensarjan mestaruuden vuonna 1998 ja Yhdysvaltain kevyen raskaansarjan mestaruuden vuonna 2000 ja samana vuonna myös IKF:n järjestämän turnauksen. Le otteli vielä muutaman ottelun K-1:ssä, kunnes siirtyi vuonna 2006 vapaaottelun pariin.

### Strikeforce
Hänen avausottelunsa vapaaottelussa oli 10. maaliskuuta 2006 Mike Altmania vastaan. Ottelu päättyi Len tyrmäysvoittoon ensimmäisessä erässä.

### UFC
UFC:ssä Le otteli ensi kerran marraskuussa 2011 Wanderlei Silvaa vastaan, jolle hän kärsi uransa toisen tappion. Seuraavan kerran Le otteli UFC 148 -tapahtumassa Patrick Côtéa vastaan heinäkuussa 2012. Ottelu päättyi Len voittoon tuomariäänin. Hänen kolmas ottelu käytiin Macaossa, Kiinassa, jossa Le voitti Rich Franklinin tyrmäyksellä ensimmäisessä erässä. Tyrmäys palkittiin myös UFC on Fuel TV: Franklin vs. Le -tapahtuman otteluista illan tyrmäyksenä.

## Näyttelijänä
Näyttelemisen parissa Cung Le on ollut vuodesta 1997, mutta vasta vuonna 2008 hän on tavoitellut isompia rooleja elokuvissa. Ensimmäisissä isomman budjetin elokuvissa hän esiintyi vuonna 2009 elokuvissa *[[Fighting]]* ja *[[Pandorum]]*. Sittemmin Cung Lellä on ollut pieniä rooleja hongkongilaisissa elokuvissa *[[Bodyguards and Assassins]]* ja *[[True Legend]]*. *Bodyguards and Assassinsissa* hänellä oli yhteinen taistelukohtaus Donnie Yenin kanssa. Vuonna 2010 Le esitti Marshall Law:ta videopeliin perustuvassa elokuvassa *[[Tekken (elokuva)|Tekken]]*. Cung Le esiintyi vuonna 2012 ilmestyneissä elokuvissa *[[The Man with the Iron Fist]]* ja *[[Dragon Eyes]]*, jossa hänellä on päärooli.

## Ottelut

## Lähteet
Jekaterinburgin monumentti

**Jekaterinburgin monumentti** on Afganistanin sodassa kuolleiden venäläisten muistoksi rakennettu monumentti. Monumentti sijaitsee Jekaterinburgin kaupungissa Venäjällä. Monumentin sotilas ja sen alusta on pronssia. Pylväät, joissa on kuolleiden neuvostosotilaiden nimet, on valmistettu betonista. Muistomerkki esittää venäläistä sotilasta. 

## Katso myös
*Afganistanin sodan neuvostojoukkojen muistomerkki
Sami Karjala

**Sami Karjala** (s. 1980) on uransa lopettanut suomalainen pesäpalloilija ja nykyinen pelinjohtaja. Karjala on Kuortaneen Kunnon kasvatti, ja hän on pelannut myös Alajärven Ankkureissa, Seinäjoen Maila-Jusseissa ja  Kouvolan Pallonlyöjissä. Ammatiltaan hän on merkonomi. Hänet tunnetaan yhtenä Superpesiksen nopeimmista etenijöistä, mistä osoituksena on muun muassa kolme Itä–Länsi-ottelun etenijäkisan voittoa. Ulkopelissä hän pelaa polttolinjassa.

## Saavutukset
### Pelaajana
* 2 SM-hopeaa: 2009, 2010
* 1 SM-pronssi: 2004
* Halli-SM-kulta: 2006
* 6 Itä-Länsi-ottelua: 2004-2006, 2008-2010

## Pelinjohtajana
2018 Karjala aloitti Koskenkorvan Urheilijoissa Jukka Latvalan kakkospelinjohtajana

## Lähteet
* http://www.kouvolanpallonlyojat.net/fi/supermiehet/pelaajat/samikarjala 
* http://www.kouvolanpallonlyojat.net/fi/uutiset/uutiset2009/body1=3162 
* http://www.ilkka.fi/urheilu/sami-karjala-kossuun-1.1265609
### Viitteet
Nykypäivän sankarit

**Nykypäivän sankarit** (*Test Pilot*) on Victor Flemingin ohjaama yhdysvaltalainen elokuva vuodelta 1938 *Nykypäivän sankarit* oli ehdolla parhaan elokuvan Oscar-palkinnon saajaksi. Lisäksi Tom Held oli ehdolla parhaasta leikkauksesta ja Frank Wead parhaasta alkuperäistarinasta.

## Juoni

Clark Gable näyttelee alkoholiongelmasta kärsivää koelentäjä Jim Lanea, jota Spencer Tracyn näyttelemä mekaanikko Gunner Morris yrittää estää joutumasta hankaluuksiin. Lanen on tarkoitus avioitua Ann Bartonin (Myrna Loy) kanssa, ja hänen esimiehensä Drake (Lionel Barrymore) erottaa hänet, koska hänen mielestään avioliitto ei sovi koelentäjälle. Avioliittosuunnitelmat kariutuvat Lanen alkoholinkäytön takia, ja Morris saa Draken ylipuhuttua antamaan Lanelle hänen paikkansa takaisin. Lanen ja Morrisin testatessa uutta pommikonetta tapahtuu onnettomuus, ja Morris uhraa oman henkensä pelastaakseen Lanen. Murtunut Lane päättää lopettaa lentämisen, mutta Annen avustuksella hän saa itseluottamuksensa takaisin.

## Roolit

## Lähteet

## Aiheesta muualla
*
Bruno Frietsch

**Bruno Engelbrecht Frietsch** (2. joulukuuta 1896 Hanko – 9. joulukuuta 1996 Kerava) oli suomalainen ampuja. Hän voitti pienoiskiväärillä joukkuemaailmanmestaruuden vuonna 1939 ja edusti Suomea Berliinin olympialaisissa vuonna 1936. Hän on Jalmari Kivenheimon, Aarne Kainlaurin ja Fredrik Ehrströmin ohella ainoa yli satavuotiaaksi elänyt suomalainen olympiaurheilija.

Frietsch sijoittui Berliinin 1936 olympialaisissa pienoiskiväärin makuuammunnassa kahdeksanneksi. Vuonna 1939 hän voitti maailmanmestaruuden pienoiskiväärin pystyasennon joukkuekilpailussa. Vuonna 1947 hän saavutti MM-hopeaa vapaakiväärin täysottelun joukkuekilpailussa. Henkilökohtaisen Pohjoismaiden mestaruuden hän voitti vapaakiväärin makuuammunnassa vuonna 1936 oltuaan kaksi vuotta aiemmin hopealla.

Frietsch voitti vielä vuonna 1951 vapaakiväärin Suomen-mestaruuden tuloksella 1&nbsp;120, joka oli sinä vuonna yksi maailman parhaista tuloksista.

Ampumaurheilun ulkopuolella Bruno Frietsch toimi Suomen Pankin konttorinjohtajana Porissa vuosina 1932–1942 ja Lahdessa vuosina 1942–1963.

## Lähteet

* 

### Viitteet
Ferraran yliopisto

**Ferraran yliopisto** () on yliopisto Ferraran kaupungissa Italian pohjoisosissa. Se perustettiin vuonna 1391, ja siellä on noin 18&nbsp;000 opiskelijaa sekä noin 700 professoria ja tutkijaa.

## Historia
Ferraran yliopisto on yksi Italian vanhimpia, ja sen perusti Alberto d’Este vuonna 1391 paavi Bonifatius IX:n suostumuksella. Yliopiston ensimmäiset kurssit järjestettiin taiteista, teologista ja oikeustieteestä. Ferrasta tuli 1400- ja 1500-luvuilla yksi Italian renessanssin merkittävimpiä kaupunkeja, mikä näkyi myös yliopiston menestyksessä. Siellä vaikuttivat muun muassa portugalilainen kasvitieteilijä Amato Lusitano, Nikolaus Kopernikuksen opettaja Domenico Maria Novara da Ferrara ja Celio Calcagnini.

Ferrarasta tuli Kirkkovaltion alainen vuonna 1598, ja yliopistossa tehtiin joitain paavin vaatimia uudistuksia. Vuonna 1771 yliopisto sai pysyvän hallintorakenteen. Ranskan vallankumouksen aikana yliopisto saavutti jälleen mainetta, ja se osallistui myös aktiivisesti Cispadaanisen tasavallan toimintaan. Vuonna 1797 yliopistossa alettiin opettaa ensimmäisenä eurooppalaisena yliopistona valtiosääntöoikeutta. Kuitenkin vuonna 1803 erittäin vähäisen oppilasmäärän takia Ferraran yliopisto menetti statuksensa, ja siitä tehtiin toisen asteen oppilaitos. Myöhemmin saman vuosisadan aikana yliopisto sai asemansa takaisin. Siihen aikaan yliopistoon kuului kolme tiedekuntaa (oikeustiede, matematiikka ja lääketiede).

1900-luvun alussa Ferraran yliopisto oli Italian suosituin yksityinen yliopisto, ja siellä oli yli 500 opiskelijaa. Vuonna 1934 farmasian laitos sai tiedekunnan aseman. Kolme muuta tiedekuntaa olivat oikeustieteen, lääketieteen ja kirurgian sekä luonnontieteen tiedekunnat. Toisen maailmansodan jälkeen Italian yliopistolaitos koki monia muutoksia, kun opiskelijamäärät kasvoivat rajusti. Vuonna 1968 yliopistoon perustettiin kasvatustieteen tiedekunta, joka myöhemmin muutettiin kirjallisuuden ja filosofian tiedekunnaksi. Seuraavan kerran yliopisto laajeni 1990-luvulla, kun sinne perustettiin arkkitehtuurin, insinööritieteen ja taloustieteen tiedekunnat.

## Lähteet

## Aiheesta muualla

*Ferraran yliopiston kotisivut  
*Yliopiston urheilujoukkueen kotisivut
Jaakko Keto

**Jaakko Keto** -nimisiä henkilöitä ovat olleet:

* Jaakko William (J. W.) Keto (1884–1947), suomalainen osuustoimintaliikkeen vaikuttaja, SDP:n kansanedustaja ja ministeri
* Jaakko Keto (1914–1977), suomalainen diplomaatti, edellisen poika.
Askolan hiidenkirnut

**Askolan hiidenkirnut** ovat vuonna 1950 löydetty suuri hiidenkirnuryhmä Kirnukalliolla Askolan kunnan Korttian kylässä yhdystie 1635:n varrella. Kyseessä on Suomen laajin hiidenkirnuesiintymä, joka kattaa yli 20 eri kokoista ja -muotoista hiidenkirnua. Suurin alueella sijaitsevista hiidenkirnuista on nimeltään Jättiläisen kuhnepytty, joka on 10,3 metriä syvä ja 4,2 metriä leveä.   

Yhtyneiden Kuvalehtien Suomen Kuvalehden toiminnan johdosta hiidenkirnut tyhjennettiin maa-aineksesta 1965, ja alue uskottiin Askola-Seuran hoitoon.   

## Kirnujen nimet

Hiidenkirnuja on nimetty muotonsa, niihin perehtyneiden tutkijoiden ja kirjailija Johannes Linnankosken tuotannon mukaan. Kolme niistä sai nimensä niiltä yrityksiltä, jotka tukivat alueen perustamista ja ylläpitoa. 

* Riisipata
* Professori Okko
* Professori Asai
* Mylly
* Kattila
* Kuppi
* Jättiläisen kuhnepytty, suurin, 10,3 m syvä ja 4,2 m leveä hiidenkirnu   
* Nojatuoli
* Menninkäisen pesä
* Vuorenhaltia
* Vakka
* Jäävaurio
* Tonttu
* Päärynä
* Tulipunakukka
* Kukkaro 
* Kohiseva
* Koskenlaskija
* Luiskahdus
* Hiisi

## Lähteet

## Aiheesta muualla
* Askolan kirnukallioiden hiidenkirnupuisto kutkuttaa mielikuvitusta. Blogi. Retkipaikka.fi
Como ama una mujer

__NOTOC__
**Como ama una mujer** (suom. *Kuinka nainen rakastaa*) on yhdysvaltalaisen laulajan Jennifer Lopezin ensimmäinen espanjankielinen studioalbumi ja kaiken kaikkiaan hänen viides albuminsa. *Como ama una Mujer* julkaistiin 27. maaliskuuta 2007 ja se oli *Billboard Latin Albums* -listan sijalla yksi, *[[Billboard 200]]* -listan sijalla kymmenen ja Puolan albumilistan sijalla yhdeksän.

Allmusic antoi *Como ama una Mujer* -albumille kaksi tähteä viidestä ja kommentoi albumia sanoen: "--hän (Lopez) on nyt tyytynyt tekemään musiikkia kotiäideille, mitä tämä albumi todellakin on. Tämä on sujuva, balladi-painotteinen albumi, joka välttelee tämän hetken trendejä--"

## Singlet

Ensimmäinen *Como ama una Mujer* -albumilta julkaistu single oli "Qué Hiciste" ja se julkaistiin Pohjois-Amerikan radiokanavilla tammikuussa 2007 ja Euroopassa kuukautta myöhemmin. Kappale sijoittui monilla singlelistoilla kahdenkymmenen parhaan joukkoon, muun muassa Itävallassa, Belgiassa, ja Yhdysvalloissa.

Albumin toinen single oli "Me Haces Falta", jonka Anthony, Estéfano ja meksikolaislaulaja Thalía Sodi olivat kirjoittaneet. Kolmas *Como ama una Mujer* -albumin single oli Lopezin ja Anthonyn duetto, "Por Arriesgarnos".

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Metacritic: 45/100
* Allmusic: 
* Entertainment Weekly: C+

## Lähteet
Variksenpelätin (vuoden 1973 elokuva)

**Variksenpelätin** (*Scarecrow*) on Jerry Schatzbergin ohjaama yhdysvaltalainen elokuva, joka sai ensi-iltansa 11. huhtikuuta 1973. Sen pääosissa esiintyvät Gene Hackman ja Al Pacino. Elokuva voitti Cannesin elokuvajuhlien Kultaisen palmun.

Elokuvassa kaksi kulkuria vaeltavat halki mantereen Kaliforniasta itärannikon Philadelphiaan, jossa toisen heistä on tarkoitus ryhtyä autopesulayrittäjäksi.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa tunteikkaaksi ja omalaatuiseksi road movieksi ja antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
*''Variksenpelätin'' Rotten Tomatoesissa